# Eiropas Savienības C 157/2004

| | ISSN 1725-5201 |
| --- | --- |
| Eiropas Savienības
  Oficiālais Vēstnesis | C 157 |
| | |
| Izdevums latviešu valodā | Informācija un paziņojumi | 47. sējums2004. gada 14. jūnijs |

ISSN 1725-5201

Eiropas Savienības

Oficiālais Vēstnesis

C 157

Izdevums latviešu valodā

Informācija un paziņojumi

47. sējums2004. gada 14. jūnijs

---

| Paziņojums Nr. | Saturs | Lappuse |
| --- | --- | --- |
| | I   Informācija |
| | Revīzijas palāta |
| 2004/C 157/1 | Ziņojums par Eiropas Savienības Konventa ģenerālsekretāra sagatavotiem finanšu pārskatiem par 2003. gada 31. decembrī noslēgto finanšu gadu, ziņojumā ņemti vērā Konventa ģenerālsekretāra komentāri | 1 |

Paziņojums Nr.

Saturs

Lappuse

I   Informācija

Revīzijas palāta

2004/C 157/1

Ziņojums par Eiropas Savienības Konventa ģenerālsekretāra sagatavotiem finanšu pārskatiem par 2003. gada 31. decembrī noslēgto finanšu gadu, ziņojumā ņemti vērā Konventa ģenerālsekretāra komentāri

1

| LV | |
| --- | --- |

LV

---

I Informācija

Revīzijas palāta

| 14.6.2004 | LV | Eiropas Savienības Oficiālais Vēstnesis | C 157/1 |
| --- | --- | --- | --- |

14.6.2004

LV

Eiropas Savienības Oficiālais Vēstnesis

C 157/1

---

ZIŅOJUMS

par Eiropas Savienības Konventa ģenerālsekretāra sagatavotiem finanšu pārskatiem par 2003. gada 31. decembrī noslēgto finanšu gadu, ziņojumā ņemti vērā Konventa ģenerālsekretāra komentāri

(2004/C 157/01)

1.   Šis revīzijas ziņojums attiecas uz Eiropas Savienības Konventa finansēšanas fondu, kas izveidots ar Padomē sanākušo dalībvalstu valdību pārstāvju 2002. gada 21. februāra Lēmumu Nr. 2002/176/ES (1). Ar vēlāku lēmumu (2002. gada 20. decembra Lēmums Nr. 2002/997/ES (2)) dalībvalstu valdību pārstāvji Lēmumu Nr. 2002/176/ES laboja, pagarinot tā termiņu no 2003. gada 1. janvāra līdz Konventa darba beigām vai vēlākais līdz 2003. gada 31. decembrim.

2.   Palāta ir izskatījusi ar Fonda vadību saistītos finanšu pārskatus par finanšu gadu, kas noslēgts 2003. gada 31. decembrī. Saskaņā ar Lēmuma Nr. 2002/176/ES 13. panta 1. punktu par Fonda budžeta izpildi atbildēja Konventa ģenerālsekretārs. Tādējādi viens no ģenerālsekretāra pienākumiem bija sagatavot un prezentēt finanšu pārskatus. 1. tabulā dots kopsavilkums par Konventa kopējiem ieņēmumiem un izdevumiem, kuru Palāta sagatavojusi, pamatojoties uz Konventa divu gadu darbības finanšu pārskatiem.

1. tabula

Konventa ieņēmumu un izdevumu kopsavilkums

| | 2002. g. 21. februāris – 2003. g. 31. decembris |
| --- | --- |
| Ieņēmumi |
| Parakstītāju iestāžu iemaksas | 4 000 000 |
| Saņemtie bankas procenti | 88 524 |
| Ieņēmumi kopā: | 4 088 524 |
| Izdevumi (samaksātie un nesamaksātie) |
| I sadaļa – Konventa locekļi un personāls | 1 084 777 |
| II sadaļa – Tulkojumi un publikācijas | 2 883 372 () |
| Izdevumi kopā: | 3 968 149 |
| Iznākums | 120 375 |
| Avots: Kopsavilkums, ko Revīzijas palāta sagatavojusi, pamatojoties uz Konventa ģenerālsekretāra iesniegtiem finanšu pārskatiem.
  Summas noapaļotas eiro. |

2002. g. 21. februāris – 2003. g. 31. decembris

Ieņēmumi

Parakstītāju iestāžu iemaksas

4 000 000

Saņemtie bankas procenti

88 524

Ieņēmumi kopā:

4 088 524

Izdevumi (samaksātie un nesamaksātie)

I sadaļa – Konventa locekļi un personāls

1 084 777

II sadaļa – Tulkojumi un publikācijas

2 883 372 ()

Izdevumi kopā:

3 968 149

Iznākums

120 375

Avots: Kopsavilkums, ko Revīzijas palāta sagatavojusi, pamatojoties uz Konventa ģenerālsekretāra iesniegtiem finanšu pārskatiem.

Summas noapaļotas eiro.

3.   Palāta revīziju veica saskaņā ar savu revīzijas politiku un standartiem. Šī politika un standarti ir balstīti uz vispārpieņemtajiem starptautiskajiem revīzijas standartiem, tomēr pielāgoti Palātas darba videi, t.i., Kopienas apstākļiem. Palāta izskatīja grāmatvedības uzskaiti un piemēroja revīzijas procedūras, ko tā uzskatīja par vajadzīgām konkrētajā gadījumā. Revīzijas gaitā Palāta guva pietiekamu pamatu tālāk sniegtajam atzinumam.

4.   Palātas pārbaude devusi pamatotu pārliecību par to, ka 2003. gada 31. decembrī noslēgtā finanšu gada pārskati ir ticami un ka notikušie darījumi visumā ir likumīgi un pareizi.

5.   2003. gada beigās vēl nebija samaksāti daži izdevumi par tulkojumiem un publikācijām. Tā kā 2003. gada 31. decembris bija termiņš Fonda slēgšanai, tad 655 368 eiro — aplēse par maksājumu, kas nokārtojams pēc minētā datuma, tika pārskaitīti Padomes Ģenerālsekretariātam, kas uzņēmās šo izmaksu segšanu. Konventa uzskaites gala stāvoklis būs zināms tikai pēc visu maksājumu nokārtošanas. Tādējādi varētu mainīties tā summa 120 375 eiro apmērā, ko bija paredzēts iemaksāt atpakaļ kopbudžetā un izdalīt iesaistītajām iestādēm. Palāta pievērsīs uzmanību šim jautājumam, revidējot Padomes uzskaiti par 2004. finanšu gadu.

Šo ziņojumu Revīzijas palāta pieņēmusi 2004. gada 13. maija sēdē Luksemburgā.

Revīzijas palātas vārdā —

priekšsēdētājs

Juan Manuel FABRA VALLÉS

---

(1)  OV L 60, 1.3.2002., 56. lpp.

1

(2)  OV L 349, 24.12.2002., 34. lpp.

2

(3)  Šis cipars ietver 655 368 eiro, kas minēti ziņojuma 5. punktā.

3

---

KONVENTA ĢENERĀLSEKRETĀRA KOMENTĀRI

Ģenerālsekretāram par Palātas apsvērumiem komentāru nav.

---